Նիտու Սինգհ

Նիտու Սինգհ (հինդի` नीतू सिंह, իրական անունը` Սոնյա Սինգհ, ), հնդկական կինոյի դերասանուհի։ Իր ստեղծագործական կյանքի ընթացքում նկարահանվել է մոտ 60 ֆիլմերում։

Կենսագրություն 
Նիտու Սինգհը ծնվել է սիկհերի ընտանիքում։ Մանկության տարիներին հաճախել է Վիջայանթհիմալայի պարային դպրոցը։ Վիջայանթհիմալայի հրավերով սկսել է նկարահանվել կինոյում։ Առաջին անգամ էկրանին հայտնվել է «Արքայադուստրը և ավազակը» (1966 թ.) կինոնկարում ` կատարելով էպիզոդիկ դեր։ Նրան հաջողություն բերեց 1968 թվականին նկարահանված «Երկու ծաղիկ» կինոնկարը, որտեղ նա կատարում էր երկվորյակ քույրերի երկակի դեր, ովքեր փորձում էին հաշտեցնել ծնողներին։ 1973 թվականին նկարահանված «Գտնել միմյանց» կինոնկարում Նիտու Սինգհը կրկին կատարել է էպիզոդիկ դեր, սակայն նրա պարային համարը գրավեց հասարակության ուշադրությունը, որը նրան թույլ տվեց կրկին վերադառնալ գլխավոր դերերի։ Ֆիլմերում նրա խաղընկերները եղել են իր ժամանակի առաջատար դերասանները։ Նրա հաջողված ֆիլմերից են «Անհետացում» (1975 թ.), «Սերը կյանք է» (1976 թ.), «Ամար, Աքբար, Անտոնի» (1977 թ.), «Սիրո հավերժական հեքիաթը» (1977 թ.), «Անցյալի ստվերում» (1977 թ.), «Երդումներ և խոստումներ» (1978 թ.), «Այսպիսի ստախոս» (1979 թ.), «Սև քարը» (1979 թ.) և այլ կինոնկարներ։ «Սև քարը» կինոնկարում կերտած կերպարի համար Նիտու Սինգհը ներկայացվել է Filmfare Awards մրցանակի՝ կանացի երկրորդ պլանի լավագույն դերի համար։

Իր ստեղծագործական կյանքի գագաթնակետին Նիտու Սինգհը լքեց կինոնկարահանման հրապարակը։ Այդ քայլը շատերը կապում էին այն բանի հետ, որ իբր Կապուրների ընտանիքում արգելված էր ամուսնացած կնոջը նկարահանվել կինոյում։ Սակայն Նիտու Սինգհը վստահեցնում էր, որ դա իր ընտրությունն է եղել։ Ըստ նրա խոսքերի, ինքն աշխատել է հինգ տարեկանից և ամուսնությունից հետո ցանկացել է հանգստանալ և իր ժամանակը տրամադրել երեխաներին։ 26 տարի անց Նիտու Սինգհը կրկին սկսել է նկարահանվել։ Վերջին տարիների նրա ֆիլմերից են «Սերը երեկ և այսօր» (2009 թ.), «Քանի դեռ ողջ եմ» (2012 թ.) և այլն։

Անձնական կյանքը 
1980 թվականին Նիտու Սինգհը 21 տարեկանում ամուսնացել է Ռիշի Կապուրի հետ։ Վերջինիս հետ նա հանդիպել է 14 տարեկանից։ Նրանք ունեն երկու երեխա՝ մեկ դուստր և մեկ որդի։ Որդին՝ Ռանբիր Կապուրը, նույնպես դերասան է։

Մասնակի ֆիլմագրությունը 

Հնդիկ դերասանուհիներ